**KITÖLTÉSI ÚTMUTATÓ**

**ADÓ- ÉS ÉRTÉKBIZONYíTVÁNY KIÁLLÍTÁSI KÉRELEM (ASP-ADÓ-AEB)**

Az önkormányzati ASP rendszert igénybe vevő települések az E-önkormányzat portálon keresztül biztosítják ügyfeleik számára az elektronikus ügyintézéshez szükséges szolgáltatásokat.

A portál működéséről itt https://ohp-20.asp.lgov.hu/tajekoztato olvashatnak részletesen.

**Az adó- és értékbizonyítvány kiállításához Csobánka Község Adóhatóságánál a „ASP-ADÓ-AEB” számú iForm nyomtatvány szolgál.**

**Magánszemélyek használhatják** a hivatal honlapjáról letölthető **„AEB”** elnevezésű nyomtatványt is.

**A KÉRELEM NYOMTATVÁNY EGYES SORAI:**

**I. Kérelem**

Ebben a pontban az adó- és értékbizonyítvány kiállításához szükséges adatokat kell megadnia. Meg kell jelölnie, hogy milyen célra kívánja felhasználni az adó- és értékbizonyítványt (gyámügyi eljárásban, bírósági végrehajtással összefüggésben, hagyatéki eljáráshoz, egyéb célból), valamint az eljárási illeték megfizetésének módját.

Az adó- és értékbizonyítvány kiállítása az illetékekről szóló 1990. évi XCIII. törvény 1. számú melléklet III. pont 1. alpontja alapján **illetékköteles**. A kérelem benyújtásakor a kérelmezőnek Csobánka Község Önkormányzatának Közigazgatási Hatósági Eljárási **Illetékbeszedési Számlája (11742087-15393678-03470000)** javára **4.000 Ft** illetéket meg kell fizetnie.

Az adó- és értékbizonyítvány kiállítása az illetékekről szóló 1990. évi XCIII. törvény 2. számú mellékletében meghatározott eljárások esetében **illetékmentes. Ilyen többek között a gyámhatóság előtt kezdeményezett eljárás, valamint az önálló bírósági végrehajtónak az általa lefolytatott bírósági végrehajtási eljárással összefüggésben kezdeményezett eljárása**.

**II. Kérelmező adatai**

A mezők értelemszerű kitöltésével rögzítse a kérelmező adatait.

**III. Az ingatlan tulajdonos és az ingatlan adatai**

Ebben a pontban az ingatlan tulajdonosának/tulajdonosainak adatait kell megadnia, valamint az ingatlanra vonatkozó, értéket befolyásoló egyéb részletes adatokat.

Tájékoztatjuk, hogy a központi és egri helyi adójogszabályokról, önkormányzati adókkal kapcsolatos tájékoztatókról, információkról, elektronikus és papír alapú bevallási és adatbejelentési nyomtatványokról, elektronikusan intézhető ügyekről, beadványokról a https://www.csobanka.hu/adougyek elérhetőségen részletesen tájékozódhat.